Doktorgrad fra samfunnsmedisinsk fakultet, Universitetet i Bergen på avhandlingen "Det sitter i veggene. Materialitet og mennesker i distriktspsykiatriske sentra". Dette arbeidet omhandler sammenhengen mellom arkitektur og helse, med særlig vekt på hvordan tidligere tiders stedsbruk påvirker dagens behandlingspraksis, blant annet gjennom å undersøke tidligere tuberkuloseinstitusjoner som nå er i bruk som psykiatriske behandlingsinstitusjoner. Larsen har vært styreleder i Stiftelsen til fremme av ytringsfriheten i psykisk helsevern, som deler ut Prisen til fremme av ytringsfriheten innen psykisk helsevern, og forfatter av en rekke artikler og arbeider innenfor psykisk helsearbeid og psykiatrihistorie.